joelniklaus/EU_Wikipedias huggingface dataset:
Στερεό του Αρχιμήδη

Στερεό του Αρχιμήδη (ή Αρχιμήδειο στερεό) είναι ένα κυρτό ημικανονικό πολύεδρο, οι έδρες του οποίου είναι κανονικά πολύγωνα, αλλά όχι του ίδιου τύπου, αντίθετα με ό,τι συμβαίνει στα Πλατωνικά στερεά. Τα κανονικά πολύγωνα, που αποτελούν τις έδρες, έχουν όλα ίσες τις πλευρές τους, δηλαδή οι ακμές του πολυέδρου είναι όλες ίσες. Οι έδρες ενώνονται με τον ίδιο ακριβώς τρόπο σε κάθε κορυφή του πολυέδρου, διαμορφώνοντας ίσες πολυεδρικές γωνίες. Για παράδειγμα, στο διπλανό ρομβοεικοσιδωδεκάεδρο η διαμόρφωση κορυφής είναι (3.4.5.4), δηλαδή οι πολυγωνικές έδρες που φτιάχνουν την κάθε κορυφή του πολυέδρου είναι: τρίγωνο-τετράγωνο-πεντάγωνο-τετράγωνο (πάντα με αυτήν ακριβώς τη σειρά).

Τα στερεά του Αρχιμήδη είναι 13 και έχουν ως έδρες δύο ή τρία διαφορετικά κανονικά πολύγωνα. Όλα μπορούν να προκύψουν από τα Πλατωνικά στερεά μέσω κατάλληλων μετασχηματισμών, όπως αποκοπή των κορυφών ή των ακμών κ.ά.

Ονομάστηκαν έτσι, επειδή τα ανακάλυψε ο Αρχιμήδης, ο οποίος τα διαπραγματευόταν στο έργο του «Περί 13 ημικανονικών πολυέδρων», που, δυστυχώς, δεν έχει διασωθεί.

Χαρακτηριστικά 

Ο πεπλατυσμένος κύβος και το πεπλατυσμένο δωδεκάεδρο είναι χειρικά, δηλαδή εμφανίζονται σε δύο αντικατοπτρικές μορφές, τα εναντιόμορφα (δεξιόστροφο και αριστερόστροφο).

Για το συνολικό πλήθος των εδρών E, των κορυφών K και των ακμών A ισχύει ο τύπος του Euler:

Κάθε στερεό του Αρχιμήδη είναι εγγράψιμο σε σφαίρα, δηλαδή όλες οι κορυφές ισαπέχουν από το κέντρο του πολυέδρου. Επίσης, όλες οι ακμές του πολυέδρου ισαπέχουν από το κέντρο του. Όσον αφορά τις έδρες, ισαπέχουν από το κέντρο μόνο όσες είναι του ίδιου τύπου.

Τα δυϊκά (συζυγή) πολύεδρα των στερεών του Αρχιμήδη είναι τα Καταλανικά στερεά.

Πηγές - Παραπομπές 

 Κέντρο Έρευνας Επιστήμης και Εκπαίδευσης, "Ευκλείδη Στοιχεία", τόμος 3, κεφ. 3 (Αθήνα 2001, ISBN 960-86879-2-6)
 ΟΕΔΒ, Ευκλείδεια Γεωμετρία Α' - Β' Γενικού Λυκείου, κεφ. 13 (συμπιεσμένο αρχείο)
 Weisstein, Eric W., Archimedean Solid
Εθνική Οδός Σ.Π. 171

[[Αρχείο:SP-171.svg|200px|thumb|Σύμβολο της Εθνικής Οδού Σ.Π. 171]]

Η Εθνική Οδός Σ.Π. 171 (πορτογαλικά: «Via S.P. 171») είναι Αυτοκινητόδρομος του Σάο Πάολο, Βραζιλία. Έχει δύο επίσημες ονομασίες: «Rodovia Paulo Virgínio» και «Rodovia Salvador Pacetti».

Έχοντας μήκος εβδομήντα χιλιόμετρα, διασχίζει από Βορρά προς Νότο στη μικρο-περιφέρεια «Paraitinga» και «Paraibuna», ξεκινώντας από Γουαρατινγετά (Guaratinguetá), περνά από Κούνια (Cunha) και τελειώνει στην οδική διασταύρωση των οδών μεταξύ του Σάο Πάολο και του Ρίο ντε Τζανέιρο, όπου συνεχίζεται απρόσκοπτα ως Παράτι (Parati), με ταξινόμηση ως Εθνική Οδός P. J. 165 (Via R.J. 165).

Η Εθνική Οδός Σ.Π. 171 διέρχεται από σημαντικές προστατευόμενες περιοχών όπως τα Πάρκα «Serra do Mar» και «Serra da Bocaina». Συνδέει επίσης μεγάλες ιστορικές πόλεις, όπως η Κούνια και η Παράτι.

Είναι από τους παλαιότερους δρόμους στην Πολιτεία του Σάο Πάολο, καθώς άρχισε να χρησιμοποιείται ήδη από την περίοδο που η Βραζιλία ήταν αποικία της Πορτογαλίας. Αποτελεί σήμερα τη νότια διακλάδωση της παλαιότερης «Caminho dos Paulistas» και ήταν μέρος της «Caminho Velho» ενός από τους πραγματικά αποικιακούς δρόμους. Επί του παρόντος, για να διατηρηθεί η διάταξη σύμφωνα με τον παλαιό τρόπο, διατηρεί το αρχικό του όνομα του «Estrada Real».

Πηγές 
 Τμήμα εθνικών οδών της Πολιτείας του Σάο Πάολο

Εξωτερικοί σύνδεσμοι 
 Τμήμα εθνικών οδών της Πολιτείας του Σάο Πάολο 

171
Σάο Πάολο
Ανθεμούς

Ἀνθεμούς ή Ανθεμούντας ή Ανθεμούσσα ήταν περιοχή της αρχαίας Μακεδονίας, τοποθετημένη στα νοτιοδυτικά της Μυγδονίας. Γεωγραφικά ανήκει στην χερσόνησο της Χαλκιδικής. Αποτελούσε τμήμα της Μυγδονίας, νότια της Κρηστωνίας και περιλάμβανε την περιοχή νότια της λίμνης Κορώνειας, το βουνό Κισσός (σήμερα Χορτιάτης) και την κοιλάδα του ποταμού Ανθεμούντα.

Μυθολογία
Σύμφωνα με την ελληνική μυθολογία, πρώτος βασιλιάς της Ανθεμούντος ήταν ο Μέροπας, ο οποίος σκοτώθηκε στην προσπάθειά του να αποκτήσει ως σύντροφο την Παλλήνη, κόρη του Σίθωνα

Ιστορία
Η περιοχή ενσωματώθηκε το 510 π.Χ. στο Μακεδονικό Βασίλειο, έπειτα από την αποχώρηση του Πέρση βασιλιά,  Δαρείου Α' . Ο βασιλιάς της Μακεδονίας Αμύντας Α' την πρόσφερε ως καταφύγιο και δωρεά το 505 π.Χ. στον τύραννο Ιππία, γιο του Πεισίστρατου, χωρίς όμως εκείνος να δεχτεί την προσφορά. Επειδή ο Αμύντας πιθανώς δεν κατείχε την περιοχή, το γεγονός υποδηλώνει σχέδιο κοινής κατοχής με τον Ιππία. 

Η περιοχή περιέρχεται στη Β' Αθηναϊκή Συμμαχία έπειτα από την κατάκτηση των Αθηναίων το 432 π.Χ. Αργότερα καταλήφθηκε από τους Ολύνθιους το 382 π.Χ. για να επανέλθει στο Μακεδονικό Βασίλειο το 379 π.Χ. Το 356 π.Χ. ο Φίλιππος Β' έδιωξε την αθηναϊκή φρουρά της Ανθεμούντος και την παρέδωσε στους Χαλκιδείς έπειτα από την υπογραφή συμμαχίας, η οποία καταλύθηκε ένα χρόνο αργότερα. Επανήλθε στο Μακεδονικό Βασίλειο, πριν
την καταστροφή της Ολύνθου από τον Φίλιππο Β'. Κατά την εκστρατεία του Μεγάλου Αλέξάνδρου, όπως εξιστορείται από τον ιστορικό Αρριανό, οι Εταίροι της Ανθεμούντος είχαν σχηματίσει χωριστό ιππικό σώμα, την Ανθεμουσία Ίλη, που συμμετείχε στη μάχη της Ισσού. Ο Περοίδας, γιος του Μενεσθέα, είχε υπό τις διαταγές του το βαρύ ιππικό των Εταίρων, οι οποίοι φημίζονταν για την ιππική τους δεινότητα. Οι Εταίροι της Ανθεμούντος πιθανώς αποίκησαν την πόλη Ανθεμουσιάδα στη Μεσοποταμία.

Πρωτεύουσα πόλη της περιοχής ήταν η ομώνυμη πόλη Ανθεμούς, που πιθανολογείται ότι βρίσκεται κοντά στην σύγχρονη κωμόπολη της Γαλάτιστας, στη θέση Αγία Αναστασία. Στην περιοχή, στην κοιλάδα του ποταμού Ανθεμούντα, εντοπίζονται προϊστορικές εγκαταστάσεις και μεταγενέστερες της κλασικής και ελληνιστικής εποχής..

Δείτε επίσης
Ανθεμουσιάς
Δήμος Ανθεμούντα

Παραπομπές

Πηγές

Hazlitt, The Classical Gazetteer, p. 36
Ηρόδοτος V, 94
Miltiades V. Chatzopoulos, Macedonian Institutions Under the Kings: A historical and epigraphic study, p. 174, ISBN 9607094891

Δημοκρίτειο Πανεπιστήμιο Θράκης, Πρόγραμμα Αναβάθμισης Προπτυχιακών Σπουδών: Τμήμα Πολιτικών Μηχανικών: Νομός Χαλκιδικής: Ιστορία.

Αρχαίες χώρες της Μακεδονίας

Αρχαία Χαλκιδική
Ιστορία της Θεσσαλονίκης
Στουρμ Γκρατς

Η Στουρμ Γκρατς (γερμανικά: Sturm Graz) είναι αυστριακή ποδοσφαιρική ομάδα με έδρα την πρωτεύουσα της Στυρίας, την πόλη Γκρατς. Ο σύλλογος ιδρύθηκε το 1909 και τα χρώματα της ομάδας είναι το μαύρο και το λευκό. Αγωνίζεται στο στάδιο UPC-Arena και μετέχει στην αυστριακή Μπουντεσλίγκα. Η ζυθοποιία Puntigamer είναι ο κύριος χορηγός του συλλόγου από το 1996, ενώ περιάμβάνεται και στην ονομασία του συλλόγου (Sportklub Puntigamer Sturm Graz).

Με βάση το καταστατικό της συστάθηκε ως «Γκρατσερ Φούσμπαλκλουμπ Στούρμ» (Grazer Fußballclub «Sturm», που σημαίνει «Θύελλα») στις 31 Μαρτίου του 1912. Στο ξενοδοχείο Goldene Birn, τα ιδρυτικά μέλη είχαν αποφασίσει να δημιουργήσουν μία ποδοσφαιρική ομάδα, ήδη από τις 1 Μαΐου του 1909. Από το Φεβρουάριο του 1920 εξάλλου, μεταξύ άλλων, δημιουργήθηκε τμήμα στίβου και τμήμα χειροσφαίρισης, ενώ τον Ιανουάριο του ίδιου έτους ο σύλλογος μετονομάστηκε σε «Γκρατσερ Σπόρτκλουμπ Στούρμ» (Grazer Sportklub «Sturm»). Σήμερα υπάρχει μόνο η αρχική ομάδα ποδοσφαίρου συμπεριλαμβανομένων των ερασιτεχνικών ομάδων και των ακαδημιών, η οποία από το 1950 ονομάζεται «Στουρμ Γκρατς» (Sturm Graz) και είναι γνωστή, ως επί το πλείστον, μόνο με αυτό το όνομα.

Μέχρι στιγμής, η Στουρμ Γκρατς έχει κερδίσει το αυστριακό πρωτάθλημα ποδοσφαίρου τρεις φορές (1998, 1999 και 2011). Κέρδισε, επίσης, τη διεθνή αναγνώριση καθώς συμμετείχε αρκετές φορές στο ΟΥΕΦΑ Τσάμπιονς Λιγκ και στο ΟΥΕΦΑ Γιουρόπα Λιγκ, κυρίως με προπονητή τον Ίβιτσα Όσιμ.

Τίτλοι

Αυστριακή Μπουντεσλίγκα
 Πρωταθλητές (3): 1998, 1999, 2011
 Δευτεραθλητές (6): 1981, 1995, 1996, 2000, 2002, 2018

Κύπελλο Αυστρίας
 Νικητές (5): 1996, 1997, 1999, 2010, 2018
 Δευτεραθλητές (4): 1948, 1975, 1998, 2002

Σούπερ Καπ Αυστρίας
 Νικητές (3): 1996, 1998, 1999
 Δευτεραθλητές (2): 1997, 2002

Λογότυπο 
Ακολουθούν ορισμένες από τις κυριότερες εκδοχές του σήματος του συλλόγου.

Παραπομπές

Εξωτερικοί σύνδεσμοι 
 

Ποδοσφαιρικές ομάδες Αυστρίας
Ιδρύσεις αθλητικών συλλόγων το 1909
Ιδρύσεις ποδοσφαιρικών ομάδων το 1909
Σάλι Πίρσον

Η Σάλι Πίρσον (Sally Pearson, γεννήθηκε 19 Σεπτεμβρίου 1986) είναι πρώην αθλήτρια  στίβου από την Αυστραλία στα 100 μέτρα και στα 100 μέτρα με εμπόδια. Στους  Ολυμπιακούς Αγώνες του Λονδίνου το 2012 είχε κερδίσει το χρυσό μετάλλιο, ενώ στην προηγούμενη διοργάνωση του Πεκίνου το αργυρό. Το 2011 και το 2013 κέρδισε το χρυσό μετάλλιο στο Παγκόσμιο Πρωτάθλημα Ανοικτού Στίβου στο Νταεγού και στη Μόσχα αντίστοιχα. 
Κατέχει το ρεκόρ Αυστραλίας στα 100 μέτρα (2011).

Παραπομπές

Εξωτερικοί σύνδεσμοι 
 

Αυστραλοί Ολυμπιονίκες
Αυστραλοί αθλητές του στίβου
Δρομείς ταχύτητας
Εμποδιστές 
Κάτοχοι μεταλλίων του Παγκοσμίου Πρωταθλήματος Στίβου
Παγκόσμιοι πρωταθλητές στίβου 
Χρυσοί Ολυμπιονίκες του στίβου
Αργυροί Ολυμπιονίκες του στίβου
Αθλητές του στίβου στους Θερινούς Ολυμπιακούς Αγώνες 2008
Αθλητές του στίβου στους Θερινούς Ολυμπιακούς Αγώνες 2012
Τόμας Μύλερ

Το άρθρο αυτό είναι ανεπαρκώς ανεπτυγμένο ή ανολοκλήρωτο. Η [ βοήθειά σας] είναι καλοδεχούμενη!

Ο Τόμας Μύλερ (Γερμανικά: Thomas Müller, 13 Σεπτεμβρίου 1989) είναι Γερμανός ποδοσφαιριστής που αγωνίζεται ως μέσος ή επιθετικός στη γερμανική Μπάγερν Μονάχου και στην Εθνική Γερμανίας.

Είναι ένας παίκτης "εργαλείο", αφού μπορεί να αγωνιστεί εξίσου καλά σε πολλές θέσεις, όπως επιθετικός μέσος, δεύτερος επιθετικός ακόμη και εξτρέμ. Είναι γνωστός για τις έξυπνες τοποθετήσεις του, την ομαδική του δουλειά και τις δημιουργικές του ικανότητες, συνάμα με την ευκολία που έχει στο σκοράρισμα. 

Πρωτοεμφανίστηκε με την πρώτη ομάδα της Μπάγερν τη σεζόν 2009–10 με προπονητή τον Λουίς φαν Χάαλ. Έπαιξε σχεδόν σε κάθε παιχνίδι, καθώς κέρδισε το πρωτάθλημα, το κύπελλο και πήγε στον τελικό του Τσάμπιονς Λίγκ. Την αγωνιστική περίοδο 2012–13, η οποία θεωρείται η καλύτερη στην καριέρα του, πέτυχε 23 γκολ και κέρδισε ένα ιστορικό τρεμπλ, αφού κατέκτησε το κύπελλο, το πρωτάθλημα και το Τσάμπιονς Λίγκ.

Η πρώτη του κλήση στην Εθνική Γερμανίας έγινε το 2010. Στο Παγκόσμιο Κύπελλο του 2010 πέτυχε πέντε γκολ σε έξι εμφανίσεις, αλλά η Γερμανία τερμάτισε στην τρίτη θέση. Ονομάστηκε ο καλύτερος νέος παίκτης και κέρδισε το χρυσό παπούτσι ως ο κορυφαίος σκόρερ του τουρνουά, με πέντε γκολ και τρεις ασίστ. Στο Παγκόσμιο Κύπελλο του 2014 έπαιξε σημαντικό ρόλο βοηθώντας την ομάδα να κερδίσει το τρόπαιο σκοράροντας πέντε γκολ, και πήρε το βραβείο της ασημένιας μπάλας ως ο δεύτερος καλύτερος παίκτης του τουρνουά και το αργυρό παπούτσι ως δεύτερος καλύτερος σκόρερ του τουρνουά. Επίσης, ήταν στην καλύτερη ενδεκάδα της διοργάνωσης.

Τίτλοι

Σύλλογοι 

 Μπάγερν Μονάχου
 10 Πρωταθλήματα Γερμανίας: 2009–10, 2012–13, 2013–14, 2014–15, 2015–16, 2016–17, 2017–18, 2018–19, 2019–20, 2020–21
 4 Κύπελλα Γερμανίας: 2009–10, 2012–13, 2013–14, 2015–16
 Νικητής Τσάμπιονς Λιγκ: 2012–13,2019–20
 2 Σούπερ Καπ Γερμανίας: 2010, 2012

Εθνική Γερμανίας 
 Παγκόσμιο Κύπελλο: Τρίτη θέση το 2010, πρώτος σκόρερ με 5 γκολ
 Παγκόσμιο Κύπελλο: Πρώτη θέση το 2014, δεύτερος σκόρερ με 5 γκολ

Εξωτερικοί σύνδεσμοι 

  
 German national team profile 
 
 
 
 

Γερμανοί ποδοσφαιριστές
Μέσοι ποδοσφαιριστές
Επιθετικοί ποδοσφαιριστές
Ποδοσφαιριστές Μπάγερν Μονάχου
Ποδοσφαιριστές Εθνικής Γερμανίας
Ποδοσφαιριστές Παγκοσμίου Κυπέλλου 2010
Ποδοσφαιριστές Ευρωπαϊκού Πρωταθλήματος 2012
Ποδοσφαιριστές Μπούντεσλιγκα
Ποδοσφαιριστές Εθνικής Γερμανίας Κ16
Ποδοσφαιριστές Εθνικής Γερμανίας Κ19
Ποδοσφαιριστές Εθνικής Γερμανίας Κ21
Ποδοσφαιριστές Εθνικής Γερμανίας U20
Ποδοσφαιριστές Ευρωπαϊκού Πρωταθλήματος 2016
Ποδοσφαιριστές Μπάγερν Μονάχου Β
Ποδοσφαιριστές Παγκοσμίου Κυπέλλου 2018
FIFA Century Club
Παίκτες νικητές Παγκοσμίου Κυπέλλου ποδοσφαίρου FIFA
Ποδοσφαιριστές Ευρωπαϊκού Πρωταθλήματος 2020
Τροχαίο ατύχημα

Τροχαίο ατύχημα αποκαλείται αυτό που επισυμβαίνει στο οδικό δίκτυο και μπορεί να εμπεριέχει υλικές ζημίες ή και τραυματισμό ανθρώπων ή ζώων. Τροχαίο δυστύχημα αποκαλείται αυτό στο οποίο συνέβη τουλάχιστον ένας θάνατος (υπάρχει δηλ. νεκρός ή νεκροί).

Αιτίες θανάτου
Οδικές μεταφορές
Νουρί Σαχίν

Ο Νουρί Σαχίν (τουρκικά: Nuri Şahin, 5 Σεπτεμβρίου 1988) είναι Τούρκος ποδοσφαιριστής, ο οποίος αγωνίζεται στη Βέρντερ Βρέμης και στην εθνική Τουρκίας.

Συλλογική καριέρα

Μπορούσια Ντόρτμουντ 
Στις 6 Αυγούστου 2005, στην ηλικία των 16 ετών και 334 ημερών, ο Σαχίν έκανε ρεκόρ αποτελώντας τον νεότερο ποδοσφαιριστή που έχει αγωνιστεί ποτέ στη Μπουντεσλίγκα και αργότερα τον νεότερο σκόρερ στις 25 Νοεμβρίου, σκοράροντας για τη Μπορούσια Ντόρτμουντ απέναντι στη Νυρεμβέργη.

Δανεικός στη Φέγενορντ 
Στις 5 Ιουλίου 2007, ο Σαχίν μετεγγράφηκε στη Feyenoord με τη μορφή δανεισμού για έναν χρόνο, όπου ξαναβρήκε τον Μπερτ Φαν Μάρβαϊκ, τον προηγούμενο προπονητή του στη Μπορούσια Ντόρτμουντ.

Επιστροφή στη Μπορούσια Ντόρτμουντ 
Ο Σαχίν επέστρεψε στο Ντόρτμουντ, όπου έπαιξε σημαντικό ρόλο τη σεζόν 2009-10, ξεκινώντας βασικός στα 33 από τα 34 παιχνίδια της ομάδας του. Τερμάτισε την σεζόν με τέσσερα γκολ και οκτώ ασσίστ. Ο Σαχίν κατέκτησε το πρωτάθλημα της Μπούντεσλιγκα με τη Ντόρτμουντ στη διάρκεια της σεζόν 2010-11.
Μετά από μια δυνατή σεζόν, στην οποία σκόραρε επτά γκολ και έδωσε οκτώ ασίστ, ο Σαχίν αναδείχτηκε καλύτερος παίκτης της Μπούντεσλιγκα για τη σεζόν 2010-11.

Ρεάλ Μαδρίτης 
Στις 9 Μαϊου 2011, μετά από εβδομάδες σεναρίων ο Σαχίν ανακοίνωσε την αποχώρησή του από τη Μπορούσια Ντόρτμουντ σε αίθουσα τύπου του γηπέδου (Signal Iduna Park). Υπέγραψε εξαετές συμβόλαιο με τη Ρεάλ Μαδρίτης. Δικαιολόγησε την απόφασή του να πάει στην Ρεάλ Μαδρίτης λέγοντας πως ήταν ο Ζοσέ Μουρίνιο και η ευκαιρία να αγωνιστεί σε έναν τόσο μεγάλο σύλλογο όσο η Ρεάλ που τον οδήγησαν στη μεταγγραφή.

Διεθνής καριέρα 
Ο Σαχίν κατέκτησε το τρόπαιο της χάλκινης μπάλας στα πλαίσια του U-17 World Cup το 2005 στο Περού μετά από μια επιτυχημένη διοργάνωση, με τη Τουρκία να τερματίζει στη τέταρτη θέση. Ο Σαχίν είναι ο νεότερος παίκτης που έχει αγωνιστεί και σκοράρει με τα χρώματα της Τουρκίας, σκοράροντας μάλιστα στο ντεμπούτο του απέναντι στη Γερμανία, τη χώρα γέννησής του.

Τίτλοι

Σύλλογοι 
  Φέγενορντ
 Κύπελλο Ολλανδίας: 2008
  Μπορούσια Ντόρτμουντ
 Μπουντεσλίγκα: 2011

Παραπομπές

Εξωτερικοί σύνδεσμοι 

 Επίσημο Προφίλ Real Madrid
 VI Profile
 Προφίλ Transfermarkt
 Επίσημη Ιστοσελίδα

Τούρκοι ποδοσφαιριστές
Μέσοι ποδοσφαιριστές
Ποδοσφαιριστές Μπορούσια Ντόρτμουντ
Ποδοσφαιριστές Ρεάλ Μαδρίτης
Ποδοσφαιριστές Λίβερπουλ Φ.Κ.
Ποδοσφαιριστές Πρέμιερ Λιγκ
Ποδοσφαιριστές Πριμέρα Ντιβιζιόν
Ποδοσφαιριστές Μπούντεσλιγκα
Ποδοσφαιριστές Εθνικής Τουρκίας
Ποδοσφαιριστές Εθνικής Τουρκίας Κ21
Ποδοσφαιριστές Φέγενορντ
Ποδοσφαιριστές Εθνικής Τουρκίας Κ19
Ποδοσφαιριστές Εθνικής Τουρκίας Κ17
Ποδοσφαιριστές Εθνικής Τουρκίας Κ16
Ποδοσφαιριστές Ευρωπαϊκού Πρωταθλήματος 2016
Ποδοσφαιριστές Βέρντερ Βρέμης
Τούρκοι ποδοσφαιριστές στο εξωτερικό
Ποδοσφαιριστές Εθνικής Τουρκίας Κ18
Europe (συγκρότημα)

Οι Europe είναι σουηδικό ροκ συγκρότημα που ιδρύθηκε στο Ούπλαντς Βέσμπι (Upplands Väsby) το 1979, τότε με το όνομα Force, από τον τραγουδιστή Τζόι Τέμπεστ (Joey Tempest), τον κιθαρίστα Τζον Νόρουμ (John Norum) και τον ντράμερ Τόνι Ρένο (Tony Reno). Αν και το συγκρότημα συνδέθηκε ευρέως με το γκλαμ μέταλ, ο ήχος του συνδυάζει στοιχεία από το χέβι μέταλ και το χαρντ ροκ. Από την ίδρυσή τους, οι Europe έχουν κυκλοφορήσει οκτώ δίσκους, τρεις δίσκους με λάιβ (live albums), τρεις δίσκους με επιλογές (compilations) και δεκαεπτά βίντεο.

Έγιναν διεθνώς γνωστοί την δεκαετία του 1980 με τον τρίτο τους δίσκο, το The Final Countdown (1986), το οποίο είχε σημαντική εμπορική επιτυχία και πούλησε πάνω από τρία εκατομμύρια αντίτυπα στις Ηνωμένες Πολιτείες. Οι Europe ήταν ένα από τα πιο πετυχημένα συγκροτήματα του της δεκαετίας του 80 και πούλησαν πάνω από 20 εκατομμύρια δίσκους παγκοσμίως. Το συγκρότημα πέτυχε δύο του δίσκοι να βρεθούν στο στους κορυφαίους 20 στην λίστα Billboard 200 (The Final Countdown  και Out of This World) καθώς και δύο σίνγκλ στα κορυφαία 10 στην λίστα Billboard Hot 100 (The Final Countdown and Carrie).  

Οι Europe διαλύθηκαν το 1992, επανενώθηκαν προσωρινά για μία συναυλία στην Στοκχόλμη την παραμονή της πρωτοχρονιάς του 2000 στην οποία συμμετείχαν και οι δύο κιθαρίστες (John Norum - Kee Marcello) και ανακοίνωσαν την επίσημη επανένωσή τους το 2003. Από τότε οι Europe εξέδωσαν τους παρακάτω δίσκους:
 Start from the Dark (2004) 
 Secret Society (2006)  
 Last Look at Eden (9 Σεπτεμβρίου 2009)
 Bag of Bones (2012)
 War of Kings (2015)

Παραπομπές

Εξωτερικοί σύνδεσμοι

 

Σουηδικά μουσικά συγκροτήματα
Σουηδικά heavy metal συγκροτήματα
Σουηδικά progressive metal συγκροτήματα
Σουηδικά power metal συγκροτήματα
Σουηδικά rock συγκροτήματα
Blues rock συγκροτήματα
Ζακ Μαρέν

Ο Ζακ Μαρέν (Jacques Marin, Βρυξέλλες 1877 – Νιβέλ 1950) ήταν Βέλγος γλύπτης. Σπούδασε, με αρκετές διακοπές των σπουδών του, από το 1889 ως το 1906 στη Βασιλική Ακαδημία των Βρυξελλών, ενώ έπαιρνε παράλληλα μέρος σε πολλούς επίσημους διαγωνισμούς. Κέρδισε το βραβείο της Βασιλικής Ακαδημίας των Βρυξελλών το 1895 και το 1901, καθώς και το τρίτο (1897, 1906) και το δεύτερο (1903) Βραβείο της Ρώμης (Prix de Rome).

Το ταλέντο του Ζακ Μαρέν σύντομα αναγνωρίστηκε, ενώ το ύφος των έργων του θυμίζει αυτό του Βέλγου γλύπτη Ζεφ Λαμπώ (Jef Lambeaux, 1852 - 1908). Ιδιαίτερη προτίμηση είχε σε γλυπτές απεικονίσεις γυναικών, παιδιών ή εφήβων. Παράλληλα με την καλλιτεχνική του δημιουργία, ο Ζακ Μαρέν είχε πλούσια ακαδημαϊκή καριέρα: διευθυντής της Ακαδημίας της βελγικής πόλης Τιρλεμόν (Tirlemont) από το 1912 ως το 1935, καθηγητής της Ακαδημίας των Βρυξελλών από το 1919 ως το 1947, καθώς και διευθυντής της Ακαδημίας από το 1941 ως το 1944.

Τα πιο αξιόλογα έργα του
Στα πιο αξιόλογα έργα του, που βρίσκονται σε δημόσιους χώρους των Βρυξελλών, ανήκει το γλυπτό «Φιλανθρωπία, μητέρα με παιδιά» (Βασιλικό Πάρκο, Βρυξέλλες), σε λευκό μάρμαρο, όπου παριστάνεται μια μάνα να αγκαλιάζει στοργικά τα τρία παιδιά της. Ένα δεύτερο έργο του είναι η «Κρήνη του Βαρόνου Ορτά», που φιλοτεχνήθηκε από τον Ζακ Μαρέν το 1923 προς τιμήν του διάσημου Βέλγου αρχιτέκτονα Βικτόρ Ορτά (Victor Horta, 1861 - 1947). Αποτελείται από ένα ανάγλυφο σε γκρίζο μάρμαρο, με σαφείς αναφορές στο βελγικό στυλ της αρ-νουβώ, όπου απεικονίζονται δυο ναϊάδες να αδειάζουν ένα δοχείο με νερό, ενώ οι δυο πλευρές της βάσης του κοσμούνται με δυο μπρούντζινα παιδάκια (putti) πάνω σε γιγάντιες χελώνες.

Πηγές      
• Gwennaelle Gribaumont: “Bruxelles: 200 sculptures se racontent”, pp. 58 & 93, Editions Aparte, Bruxelles, 2008.

Βέλγοι γλύπτες
Πανεπιστήμιο του Βελιγραδίου

Το Πανεπιστήμιο του Βελιγραδίου (σερβικά: Univerzitet u Beogradu) είναι ένα πανεπιστήμιο στο Βελιγράδι της Σερβίας. Ιδρύθηκε το 1808 από τον Δοσιθέου Ομπράντοβιτς .
 
Έχει αναπτυχθεί σε 31 σχολές με περίπου 90.000 προπτυχιακούς και πτυχιακούς φοιτητές, δέκα ινστιτούτα και περίπου 4.500 καθηγητές και βοηθούς. Η Πανεπιστημιακή Βιβλιοθήκη είναι εξοπλισμένη με 2.500.000 περίπου τόμους και παρέχει στους φοιτητές ελεύθερη πρόσβαση στο διαδίκτυο.

Παραπομπές

 
Εκπαίδευση στη Σερβία
Βελιγράδι
Επαρχία Εορδαίας

Η Επαρχία Εορδαίας ήταν μία από τις τρεις επαρχίες του Νομού Κοζάνης και σήμερα ευρύτερα γνωστή ως γεωγραφική περιοχή. Καταλάμβανε το βόρειο τμήμα του νομού και έδρα της ήταν η Πτολεμαΐδα. Οι δυο υπόλοιπες επαρχίες ήταν η Επαρχία Κοζάνης και η Επαρχία Βοΐου ή Ανασελίτσας στα δυτικά του νομού.

Διοικητικές μεταβολές

Προσαρτήθηκε στην Ελλάδα το 1912 μετά την επιτυχή κατάληξη για την ελληνική κυβέρνηση των Βαλκανικών Πολέμων. Η επαρχία στην αρχή ονομαζόταν Επαρχία Καϊλαρίων μέχρι την αλλαγή του ονόματος της επαρχίας το 1927  και η οποία τελικώς καταργήθηκε το 1997 με το Σχέδιο Καποδίστριας. Στην θέση της δημιουργήθηκαν οι δήμοι Πτολεμαΐδας, Αγίας Παρασκευής, Μουρικίου, Βερμίου και η κοινότητα Βλάστης. Με το σχέδιο Καλλικράτης που εφαρμόστηκε το 2011, η επαρχία αποτέλεσε πάλι αυτοδιοικούμενη μονάδα ως Δήμος Εορδαίας.

Ιστορία

Το όνομα της διοικητικής περιφέρειας το δανείζεται η επαρχία από την αρχαία περιοχή της Άνω Μακεδονίας, την Εορδαία. Σήμερα η ιστορική γεωγραφική περιοχή είναι διαμελισμένη ανάμεσα στην Περιφερειακή Ενότητα Φλώρινας (που περιλαμβάνει το βόρειο τμήμα της αρχαίας Εορδαίας με τις τέσσερις λίμνες, Ζάζαρη και Χειμαδίτιδα στα δυτικά και Βεγορίτιδα και Πετρών ή Αμυνταίου, στα ανατολικά) και το τμήμα που βρίσκεται σήμερα στην Περιφερειακή Ενότητα Κοζάνης και περιλαμβάνει το νότιο και ομώνυμο τμήμα της αρχαίας Εορδαίας, ενώ και ένα πολύ μικρό μέρος της περιοχής ανήκει σήμερα διοικητικά στην Περιφερειακή Ενότητα Πέλλας.

Σύλλογοι της περιοχής και σημαντική μερίδα του πληθυσμού, πριν την κατάργηση του νομών με το σχέδιο Καλλικράτης και την υπαγωγή του Νομού Κοζάνης στην διευρυμένη περιφέρεια Δυτικής Μακεδονίας, αξίωναν την δημιουργία ενός ξεχωριστού νομού Εορδαίας που θα περιλαμβάνει δήμους της ιστορικής επαρχίας.

Πληθυσμιακά στοιχεία

Δείτε επίσης εσωτερικούς συνδέσμους με την ίδια ονομασία
Επαρχίες της Ελλάδας
Δήμος Εορδαίας
Αρχαία Εορδαία
Αρχαία πόλη Εορδαία
Ιερά Μητρόπολις Φλωρίνης, Πρεσπών και Εορδαίας

Αθλητικές ενώσεις με την ίδια ονομασία
Εορδαϊκός

Εξωτερικοί σύνδεσμοι με την ίδια ονομασία
 Ιστοσελίδα Δήμου Εορδαίας
 Ιστοσελίδα εφημερίδας: Πτολεμαίος: Καθημερινή, Εορδαϊκός Παλμός: Εβδομαδιαία
 Eordaia.Com: Ηλεκτρονική εφημερίδα: Τα Νέα της Εορδαίας 
 Eordaia.Org: Ηλεκτρονική εφημερίδα: Τα Νέα της Πτολεμαΐδας

Παραπομπές-Σημειώσεις

Επαρχίες του Νομού Κοζάνης
Κέλλη Φλώρινας

Η Κέλλη ή Κέλλα (παλαιά ονομασία Γκορνίτσοβο μέχρι το 1926 ) είναι χωριό του νομού Φλώρινας που ανήκει στον δήμο Αμυνταίου. Έχει πληθυσμό 683 κατοίκων, σύμφωνα με την απογραφή του 2011. Το χωριό είναι κτισμένο σε υψόμετρο 934 μέτρων.

Ιστορία 

Το χωριό  μετονομάστηκε από Γκορνίτσοβο σε Κέλλα το 1926 (με το ΦΕΚ 55/1926) . Η ονομασία οφείλεται στην παρακείμενη αρχαία ελληνική πόλη Κέλλα (ή Κέλλη στην ελληνιστική κοινή) που κατά τη Ρωμαϊκή εποχή, αποτέλεσε σημαντικό κόμβο της Εγνατίας οδού, καθώς από τα ρωμαϊκά οδοιπορικά αναφέρεται εδώ η ύπαρξη ρωμαϊκού σταθμού (mansio). Η Κέλλα υπήρξε έδρα επισκοπής κατά τους χριστιανικούς χρόνους. Η Επισκοπή Κέλλας δεν φαίνεται να επηρεάζεται από τις σλαβικές επιδρομές, καθώς υπάρχει σε αναφορές έως και τον 8ο αιώνα. Οι Γκορνιτσοβίτες συμμετείχαν στην Ελληνική Επανάσταση του 1821. Σημαντικότερος αγωνιστής ήταν ο Στάικος. Κατά τον Μακεδονικό Αγώνα, οι Γκορνιτσοβίτες συμμετείχαν, με κυριότερους αγωνιστές, τον οπλαρχηγό Μηνά Τσάλκο και το μετέπειτα δήμαρχο Φλώρινας, Τέγο Σαπουντζή. Άλλοι σημαντικοί Γκορνιτσοβίτες Μακεδονομάχοι ήταν οι Γρηγόριος Σαπουντζής, Λάζαρος Γέτσιος, Παπαπέτρος, Γεώργιος Ζήσης (Παπάς), Γεώργιος Ρώμας, Ιωάννης Σαπουντζής, Χρήστος Σαπουντζής, Σταύρος Τζώγας, Ιωάννης Τράικος (Χαλκίδας) και Κωνσταντίνος Τράικος.Η ονομασία Γκορνίτσοβο συνέχισε να χρησιμοποιείται και στον προφορικό λόγο (ομιλίες - ενημερώσεις κλπ) αλλά και σε επίσημα έγγραφα μέχρι την δεκαετία του 60. Το 1963 η υπ' αριθμό 111989/1963 Διαταγή του Υπουργείου Εσωτερικών, κοινοποιηθείσα με την 31444/27-Φεβ-1968 από τον Νομάρχη Φλώρινας, απαγόρευσε στους κατοίκους τη χρήση της παλαιότερης ονομασίας. Σύμφωνα με την απόφαση αυτή, την εποχή εκείνη, όποιος σε έγγραφο αναφερόταν στο παλαιότερο όνομα θα τιμωρούνταν με πρόστιμο αλλά και φυλάκιση.

Γεωγραφία

Το χωριό βρίσκεται 27 χιλιόμετρα ανατολικά από την Φλώρινα και 22 χιλιόμετρα από το Αμύνταιο. Στα νότια είναι η λίμνη Πετρών, ανατολικά η Λίμνη Βεγορίτιδα και στα νότια περνάει η ΕΟ Φλώρινας - Έδεσσας. Η περιοχή νότια και ανατολικά της Κέλλας έχει χαρακτηριστεί ως βιότοπος Natura2000.

Σημαντικοί Κελλιώτες 

 Στάικος, αγωνιστής της Ελληνικής επανάστασης του 1821
 Μηνάς Τσάλκος, Μακεδονομάχος οπλαρχηγός
 Στέργιος (Τέγος) Σαπουντζής, Μακεδονομάχος, δήμαρχος Φλώρινας

Πηγές

Χωριά του νομού Φλώρινας
Δήμος Αμυνταίου
Μπεν Τζόνσον (δρομέας)

Ο Μπεν Τζόνσον (Benjamin Sinclair «Ben» Johnson, γέννηση 30 Δεκεμβρίου 1961) είναι πρώην δρομέας αγώνων ταχύτητας από τον Καναδά, ο οποίος γεννήθηκε στη Τζαμάικα και το 1976 μετανάστευσε στον Καναδά. Κατά τη διάρκεια της δεκαετίας του 1980 είχε κερδίσει μετάλλια σε Ολυμπιακούς Αγώνες και σε Παγκόσμια Πρωταθλήματα Στίβου.

Το σκάνδαλο του 1988 
Στους Ολυμπιακούς Αγώνες της Σεούλ το 1988 κέρδισε το χρυσό μετάλλιο στα 100 μέτρα, στις 24 Σεπτεμβρίου, κάνοντας παγκόσμιο ρεκόρ με χρόνο 9,79 δευτερόλεπτα, δύο ημέρες όμως αργότερα βρέθηκε θετικός σε αναβολικά, για χρήση στανοζολόλ και έτσι του αφαιρέθηκε τόσο το χρυσό μετάλλιο (που δόθηκε στον Καρλ Λιούις) όσο και το ρεκόρ. Στη δίκη που ακολούθησε το 1989 στον Καναδά, τιμωρήθηκε με αποκλεισμό 18 μηνών, ενώ έχασε και όλα τα προηγούμενα παγκόσμια ρεκόρ του, αφού τον Σεπτέμβριο του 1989 αναγκάστηκε να παραδεχθεί στη δίκη ότι είχε κάνει επί χρόνια, από το 1981 έως το 1988, χρήση απαγορευμένων ουσιών. Έτσι, αφαιρέθηκε και το χρυσό μετάλλιο του Παγκοσμίου Πρωταθλήματος Στίβου του 1987 στη Ρώμη, όπου είχε πρωτεύσει με χρόνο 9,83 δευτερόλεπτα, επίσης παγκόσμιο ρεκόρ που ακυρώθηκε.

Τέλος, του αφαιρέθηκαν και όλες οι διεθνείς διακρίσεις που του είχαν απονεμηθεί, όπως Αθλητής της Χρονιάς από την L'Équipe, Αθλητής της Χρονιάς του Associated Press κα. Διατήρησε τα χάλκινα μετάλλια που κατέκτησε στους Ολυμπιακούς Αγώνες του 1984 στα 100 μέτρα και στην σκυταλοδρομία 4x100 μέτρα.

Δείτε επίσης 
 Θερινοί Ολυμπιακοί Αγώνες 1988
 Καρλ Λιούις

Παραπομπές

Εξωτερικοί σύνδεσμοι 
http://news.bbc.co.uk/onthisday/hi/dates/stories/september/24/newsid_2529000/2529005.stm
http://guardian.co.uk/sport/2012/may/25/ben-johnson-seoul-olympics-1988

  

Καναδοί αθλητές του στίβου
Δρομείς ταχύτητας
Καναδοί Ολυμπιονίκες 
Αθλητές του στίβου στους Θερινούς Ολυμπιακούς Αγώνες 1984
Αθλητές του στίβου στους Θερινούς Ολυμπιακούς Αγώνες 1988 
Αθλητές του στίβου στους Θερινούς Ολυμπιακούς Αγώνες 1988
Αθλητές του στίβου στους Θερινούς Ολυμπιακούς Αγώνες 1992
Χάλκινοι Ολυμπιονίκες του στίβου 
Ντόπινγκ στον αθλητισμό
Νομικό Συμβούλιο του Κράτους (Ελλάδα)

Το Νομικό Συμβούλιο του Κράτους (Ν.Σ.Κ.) αποτελεί ενιαία, ανώτατη Αρχή του Κράτους, υπό μορφή συλλογικού οργάνου της Δημόσιας διοίκησης που υπάγεται τόσο σε θέματα οργάνωσης όσο και υπηρεσιακής κατάστασης απευθείας στον Υπουργό Οικονομίας και Οικονομικών. Τις ειδικές αρμοδιότητές του ασκεί είτε ως σώμα (κεντρική υπηρεσία), είτε κατά περιφερειακές υπηρεσίες, τα λεγόμενα "γραφεία νομικών συμβούλων", που διαρθρώνονται στα διάφορα υπουργεία και νομαρχίες. (άρθρο 1, Ν 3086/2002)

Αρμοδιότητες
Η δικαστική υπεράσπιση των συμφερόντων του Κράτους και γενικότερα η νομική υποστήριξη του.
Η υποστήριξη των υποθέσεων της Ελληνικής Δημοκρατίας στο Ευρωπαϊκό Δικαστήριο Ανθρωπίνων Δικαιωμάτων και στο Δικαστήριο των Ευρωπαϊκών Κοινοτήτων, με την επιφύλαξη των διατάξεων των άρθρων 9 και 15 του Οργανισμού του Υπουργείου Εξωτερικών, που κυρώθηκε με το άρθρο πρώτο του Ν. 2594/1998 (ΦΕΚ62Α') και του άρθρου 56 παρ. 3 II περ. α' έως ε' του Π.Δ. 230/1998 (ΦΕΚ 177 Α').
Η υποστήριξη των υπηρεσιών της Διοίκησης σε θέματα κοινοτικού δικαίου με την επιφύλαξη των διατάξεων που αναφέρονται στην περίπτωση β της παραγράφου αυτής.
Η διενέργεια όλων των δικαστικών πράξεων, που αναφέρονται στο άρθρο 6 της Πολυμερούς Σύμβασης "Περί διεκδικήσεως διατροφής εις την αλλοδαπήν" που κυρώθηκε με το Νομοθετικό Διάταγμα 4421/1964 (ΦΕΚ 215 Α') και ανάγονται στα καθήκοντα του Υπουργείου Δικαιοσύνης.
Η διεξαγωγή των δικαστικών πράξεων, που προβλέπονται στις διεθνείς συμβάσεις δικαστικής αρωγής σε ποινικές, αστικές και εμπορικές υποθέσεις, στις οποίες η Ελλάδα είναι συμβαλλόμενο μέρος και συνιστούν καθήκοντα του Υπουργείου Δικαιοσύνης ως κεντρικής αρχής.
Η καθοδήγηση των ενεργειών της Διοίκησης με νομικές γνωμοδοτήσεις.
Η αναγνώριση απαιτήσεων κατά του Δημοσίου, ο συμβιβασμός σε διαφορές με αυτό και η ρύθμιση χρεών πτωχών οφειλετών του Δημοσίου.
Η γνωμοδότηση για την υπαγωγή διαφορών του Δημοσίου σε διαιτησία και ο ορισμός διαιτητών του.
Η υπεράσπιση δημοσίων υπαλλήλων σε ποινικά δικαστήρια, εφόσον προβλέπεται τούτο από ειδική διάταξη νόμου.
Η γνωμοδότηση για το παραδεκτό και βάσιμο των αναιρέσεων του Δημοσίου και Ν.Π.Δ.Δ.
Η επεξεργασία των σχεδίων νόμων, διαταγμάτων και κανονιστικών υπουργικών αποφάσεων, που παραπέμπονται αρμοδίως σ' αυτό.
Η δικαστική υπεράσπιση και γενικότερα η νομική υποστήριξη Νομικών Προσώπων Δημοσίου Δικαίου και Ανεξάρτητων Διοικητικών Αρχών, των οποίων η νομική υπηρεσία διεξάγεται από το Νομικό Συμβούλιο του Κράτους ή από μέλη του σύμφωνα με ειδικές διατάξεις.

Εξωτερικοί σύνδεσμοι
Επίσημη ιστοσελίδα του Νομικού Συμβουλίου του Κράτους

Πηγές
Ν. 2594/1998 (ΦΕΚ62Α') Εθνικό Τυπογραφείο
Π.Δ. 230/1998 (ΦΕΚ 177 Α') Εθνικό Τυπογραφείο
Ν.Δ. 4421/1964 (ΦΕΚ215 Α') Εθνικό Τυπογραφείο

Δημόσιες υπηρεσίες της Ελλάδας
Γιώργος Γράψας

Ο Γιώργος Γράψας (1953- 2000) ήταν Έλληνας συνδικαλιστής, αγωνιστής κατά της Δικτατορίας και επί σειρά ετών γραμματέας της Κομμουνιστικής Νεολαίας Ελλάδας. 

Γεννήθηκε το 1953 στο χωριό Εξάνθεια της Λευκάδας. Από τα μαθητικά του χρόνια εντάχθηκε στο 
αντιδικτατορικό κίνημα. Παιδί φτωχής αγροτικής οικογένειας, δούλευε από μικρός στην οικοδομή, ενώ το βράδυ πήγαινε σε νυχτερινό σχολείο. Δραστηριοποιήθηκε στο κίνημα των εργαζόμενων νυχτερινών μαθητών. 

Ο Γιώργος Γράψας στράφηκε στην ανάπτυξη και την οικοδόμηση της ΚΝΕ αμέσως μετά την πτώση της χούντας.
 
Εκλέγεται γραμματέας της ΚΝΕ Πειραιά και μέλος του γραφείου του Κεντρικού Συμβουλίου. Γραμματέας του Κ.Σ. της ΚΝΕ αναλαμβάνει το 1986. Έχει αποφασιστική συμβολή στην 8η Σύνοδο του ΚΣ και στο 4ο Συνέδριο της ΚΝΕ και με τη γραμμή του Ενιαίου Μετώπου Πάλης της νεολαίας και ενισχύει τα αριστερά ριζοσπαστικά χαρακτηριστικά της.

Τον Σεπτέμβριο του 1989, με αφορμή τη συγκυβέρνηση ΝΔ/ΚΚΕ και στο φόντο της κατάρρευσης των καθεστώτων του υπαρκτού σοσιαλισμού, ξεσπά δημόσια η σύγκρουση που μαινόταν επί χρόνια στο εσωτερικό του ΚΚΕ και της ΚΝΕ. Η σύγκρουση αυτή διεξάγονταν ανάμεσα στην αριστερή τάση, την ρεφορμιστική τάση και τη συντηρητική. Οι αιτίες της σύγκρουσης αφορούσαν τη συμμετοχή του ΚΚΕ στη συγκυβέρνηση ΝΔ/ΚΚΕ. Ο Γιώργος Γράψας ως Γραμματέας της ΚΝΕ, ήρθε σε ανοιχτή ρήξη με την ηγεσία του ΚΚΕ (της Κεντρικής Επιτροπής του οποίου ήταν μέλος). Ιστορική έμεινε η απάντησή του προς την ηγεσία του ΚΚΕ «Δεν θα υπακούσουμε!» 

Η διάσπαση του ΚΚΕ και της ΚΝΕ οδήγησε στη δημιουργία στις αρχές του 1990, του Νέου Αριστερού Ρεύματος (ΝΑΡ) και της ΚΝΕ-ΝΑΡ. Ο Γράψας συμμετείχε από τη πρώτη στιγμή στον ηγετικό πυρήνα του ΝΑΡ και περιόδευσε σε όλη την Ελλάδα για την προώθηση του. Αργότερα επιστρέφει στο επάγγελμά του, δουλεύοντας πάλι ως γυψαδόρος. Πέθανε στις 12 Ιανουαρίου 2000, πριν κλείσει τα 47 του χρόνια.

Παραπομπές

Εξωτερικοί Σύνδεσμοι 

ΝΑΡ

Έλληνες κομμουνιστές
Δεύτερη Σύμβαση της Γενεύης

Η Δεύτερη Σύμβαση της Γενεύης, για τη βελτίωση της τύχης των τραυματιών, ασθενών και ναυαγών των ενόπλων δυνάμεων που βρίσκονται στη θάλασσα, είναι μία από τις τέσσερις συνθήκες των Συμβάσεων της Γενεύης. Υιοθετήθηκε για πρώτη φορά το 1906, μετά τον Ρωσο-Ιαπωνικό πόλεμο, αλλά ανανεώθηκε σημαντικά το 1929 και ξανά το 1949. Υιοθετεί τις κύριες προστασίες της Πρώτης Σύμβασης της Γενεύης για τις ναυτικές συγκρούσεις.

Σύνοψη των διατάξεων
Η συνθήκη είναι ένα εκτενές έγγραφο που αποτελείται από 63 άρθρα. Οι πιο σημαντικές διατάξεις της συνθήκης είναι οι εξής:
Τα Άρθρα 12 και 18 απαιτούν από όλα τα αντιμαχόμενα μέρη να προστατεύουν και να περιθάλπουν τους τραυματίες, τους αρρώστους και τους ναυαγούς.
Το Άρθρο 21 επιτρέπει να πραγματοποιηθούν εκκλήσεις σε ουδέτερα σκάφη για να συνδράμουν στη συλλογή και περίθαλψη των τραυματισμένων, των αρρώστων και των ναυαγών. Τα ουδέτερα σκάφη δεν επιτρέπεται να καταληφθούν από τα αντιμαχόμενα μέρη.
Τα Άρθρα 36 και 37 προστατεύουν το ιατρικό και θρησκευτικό προσωπικό που υπηρετεί σε μαχόμενα πλοία.
Το Άρθρο 22 ορίζει ότι τα πλοία-νοσοκομεία δεν επιτρέπεται να χρησιμοποιηθούν για στρατιωτικές επιχειρήσεις, και δεδομένου του ανθρωπιστικού τους χαρακτήρα, δεν επιτρέπεται η επίθεση ή η κατάληψή τους.
Το Άρθρο 14 διευκρινίζει ότι αν και ένα πολεμικό πλοίο δεν επιτρέπεται να συλλάβει το ιατρικό προσωπικό του πλοίου-νοσοκομείου, μπορεί να κρατήσει για αιχμαλώτους πολέμου τους τραυματίες, τους αρρώστους και τους ναυαγούς.

Αυτή τη στιγμή 194 χώρες έχουν προσχωρήσει στη Σύμβαση της Γενεύης του 1949, συμπεριλαμβανομένου αυτής της δεύτερης συνθήκης, αλλά και των άλλων τριών.

Δείτε επίσης

Συμβάσεις της Γενεύης
Κατάλογος Συμβαλλόμενων Μερών των Συμβάσεων της Γενεύης
Ανθρώπινα δικαιώματα

Υποσημειώσεις

Διεθνές Δίκαιο
Γενευης Β
Γενευης Β
Γενευης Β
Γενευης Β
Γενευης Β
Γενευης Β
Γενευης Β
Γενευης Β
Γενευης Β
Πληγωμένος Αετός

Ο Πληγωμένος Αετός (γνωστό και ως  Αλγέρι, αγγλ. Algiers) είναι δραματική ταινία του αμερικανικού κινηματογράφου, σε σκηνοθεσία του Τζον Κρόμγουελ. Πρωταγωνιστούν ο Σαρλ Μπουαγιέ και η Χέντι Λαμάρ.

Πλοκή 
Η ιστορία διαδραματίζεται στο Αλγέρι, όπου δρα ο περίφημος ληστής Πεπέ λε Μοκό. Έχει το λημέρι του στους λαβύρινθους της Κάσμπα, και καταφέρνει να ξεφεύγει από την αστυνομία που τον καταζητεί για να τον βάλει στην φυλακή. Ο Γάλλος επιθεωρητής Ζανφιέρ τον έχει βάλει στο μάτι και συνεργάζεται με τον τοπικό επιθεωρητή Σλιμάν, ενώ είναι αποφασισμένος να τον συλλάβει οπωσδήποτε.

Ο Πεπέ γνωρίζεται με την όμορφη Γαλλίδα τουρίστρια Γκαμπύ, η οποία περνάει τις διακοπές της στο Αλγέρι. Την ερωτεύεται και θέλει να την ακολουθήσει στο Παρίσι, αλλά η Αλγερινή ερωμένη του θα τον προδώσει στην αστυνομία.

Ιστορικό 
Η ταινία αυτή, στην οποία έκανε το ντεμπούτο της η Χέντι Λαμάρ στο Χόλυγουντ, είναι επανέκδοση της γαλλικής ταινίας του σινεμά με τον τίτλο Πεπέ λε Μοκό του 1937, στην οποία πρωταγωνιστεί ο Ζαν Γκαμπέν. Στην επανέκδοση χρησιμοποιήθηκαν πολλές σκηνές της γαλλικής ταινίας, ιδίως αυτές που περιέχουν αυθεντικές απόψεις της Κάσμπα του Αλγερίου. Μετά την επανέκδοση ακολούθησε και ένα μιούζικαλ το 1948 με πρωταγωνιστή τον Τόνι Μάρτιν.

Βραβεύσεις 
Προτάθηκε το 1939 για βραβείο Όσκαρ σε τέσσερις κατηγορίες καλύτερου πρωταγωνιστή, καλύτερου γυναικείου β' ρόλου, καλύτερης φωτογραφίας και καλύτερου σκηνικού.

Δείτε επίσης
Πεπέ λε Μοκό

Εξωτερικοί σύνδεσμοι 
 Ο  
 Algiers η ταινία στο www.archive.org.

Αμερικανικές ταινίες
Ταινίες του 1938
Αμερικανικές αισθηματικές δραματικές ταινίες
Αγγλόφωνες ταινίες
Αμερικανικές ασπρόμαυρες ταινίες
Ταινίες παραγωγής United Artists
Ταινίες σε σκηνοθεσία Τζον Κρόμγουελ
Ταινίες γυρισμένες στην Αλγερία
Παναθηναϊκός (ποδόσφαιρο) σεζόν 2009-2010

Την σεζόν 2009-10 ο Παναθηναϊκός συμπλήρωσε 51 συνεχόμενες σεζόν στην πρώτη επαγγελματική κατηγορία. Η σεζόν 2009–10 ήταν πολύ επιτυχημένη για τον Παναθηναικό. Στην μεταγραφική περίοδο του καλοκαιριού ο σύλλογος αγόρασε τον Τζιμπρίλ Σισέ από τη Ολιμπίκ Μαρσέιγ τον Κώστα Κατσουράνη από την Μπενφίκα τον Σεμπάστιαν Λέτο από την Λίβερπουλ και διάφορους άλλους παίκτες. Συνολικά ο σύλλογος ξόδεψε πάνω από 35 εκατομύρια ευρώ. Η ομάδα κατάφερε να εισέλθει στην φάση των 16 του Europa League και να κερδίσει το ελληνικό πρωτάθλημα. Ο Παναθηναϊκός ολοκλήρωσε το νταμπλ αφού κατέκτησε και το κύπελλο Ελλάδος.

Ομάδα ΠΑΟ 2009-2010

Αρχική ενδεκάδα

<div style="position: relative;">

{{Image label|x=0.22|y=0.12|scale=350|text=<span style="font-size:0.8em; color:Gold;">Σισέ</span>}}

</div>

Αλλαγές στο ρόστερ το 2009-2010

Απόκτηση παίκτη

 Σεντρίκ Καντέ ελεύθερος

 Τζιμπρίλ Σισέ 8 εκατομμύρια ευρώ από Σάντερλαντ

 Σεμπάστιαν Λέτο 4 εκατομμύρια ευρώ από Λίβερπουλ

 Ματίας Μπιέσμιρ 450 χιλιάδες ευρώ από Γκέτεμποργκ

 Στέργος Μαρίνος 100 χιλιάδες ευρώ από Ατρόμητος

 Γιούρκας Σεϊταρίδης ελεύθερος

 Κώστας Κατσουράνης 3 εκατομμύρια ευρώ από Μπενφίκα

Αποχώρηση παίκτη

 Μίκαελ Νίλσον ελεύθερος

 Γιακούμπ Βαβζίνιακ επιστροφή μετά από δανεισμό στην Λέγκια Βαρσοβίας

 Αρκάντιους Μάλαρτζ ελεύθερος

 Γιάννης Γκούμας σταμάτησε το ποδόσφαιρο

 Στέφανος Σιόντης ελεύθερος

Παίκτες δανεικοί σε άλλες ομάδες

 Νασίφ Μόρις στην Ρασινγκ Σαντατέρ

 Αντρέας Ίβανσιτς στην Μάιντς

 Μπράις Μούν στον ΠΑΟΚ

 Σωτήρης Λεοντίου

 Βαγγέλης Μάντζιος

 Χρήστος Μελίσσης

 Μαρσέλο Μάττος

Στέφανος Σιόντης στην Καβάλα

Σταμπονζλίεφ στην Καβάλα

Γιώργος Σικαλιάς ΠΑΣ Γιάννενα

Νάτβιελ Φερνάντεζ Ηρακλής

Ελίν Δημούτσος   ΟΦΗ / Παναιτωλικός

Προπονητές

Προπονητής: Χενκ Τεν Κάτε / Νίκος Νιόπλιας

Βοηθός προπονητή: Κριστόφ Βαζέχα

Βοηθός προπονητή: Μιχάλης Ιορδανίδης
 
Προπονητής τερματοφυλάκων: Βασίλης Αλεξούδης

Γιατρός ομάδας: Παναγιώτης Κουλουμεντάς

Κατάταξη Σούπερ Λίγκ 2009-2010

Πηγή: Super League Greece
Α= Αγώνες, Ν= Νίκες, Ι= Ισοπαλίες, Η= Ήττες, ΓΥ= Γκολ υπέρ, ΓΚ= Γκολ κατά, ΔΤ= Διαφορά τερμάτων, Β= Βαθμοί, Ισοβαθμία= Αποτέλεσμα αγώνα μεταξύ ισόβαθμων ομάδων

Σημείωση: Κριτήρια κατάταξης: 
 1. Βαθμοί 
 2. Βαθμοί από τα μεταξύ των ισόβαθμων ομάδων παιχνίδια
 3. Διαφορά τερμάτων σε μεταξύ των ισόβαθμων ομάδων παιχνίδια 
 4. Κατάταξη με βάση την αλφαβητική σειρά των ομάδων

Τελικός Κυπέλλου

Αθήνα, Ολυμπιακό Στάδιο,  24 Απριλίου 2010
  Παναθηναϊκός -  Άρης 1-0 
 Σκόρερς: Σεμπαστιάν Λέτο (64'  σουτ),

Πηγές 

Μετάφραση από εδώ

Παναθηναϊκός (ποδόσφαιρο)
Σαρούνας Μαρτσουλιόνις

Ο Ραϊμόντας-Σαρούνας Ιόζοβιτς Μαρτσουλιόνις (, , 13 Ιουνίου 1964) είναι Λιθουανός πρώην καλαθοσφαιριστής. Στους Ολυμπιακούς Αγώνες της Σεούλ το 1988, μαζί με τον Άρβιντας Σαμπόνις, οδήγησε την ομάδα της ΕΣΣΔ στην κατάκτηση του χρυσού μεταλλίου. Ήταν ένας από τους πρώτους Ευρωπαίους καλαθοσφαιριστές που αγωνίστηκαν στο ΝΒΑ.

Παραπομπές

Σοβιετικοί καλαθοσφαιριστές 
Λιθουανοί καλαθοσφαιριστές
Καλαθοσφαιριστές Εθνικής Σοβιετικής Ένωσης
Καλαθοσφαιριστές Στατίμπα Βίλνιους
Καλαθοσφαιριστές Γκόλντεν Στέιτ Ουόριορς
Καλαθοσφαιριστές Σιατλ Σούπερσονικς
Καλαθοσφαιριστές Σακραμέντο Κινγκς 
Καλαθοσφαιριστές Ντένβερ Νάγκετς
Λιθουανοί Ολυμπιονίκες
Καλαθοσφαιριστές στους Θερινούς Ολυμπιακούς Αγώνες 1988 
Καλαθοσφαιριστές στους Θερινούς Ολυμπιακούς Αγώνες 1992
Καλαθοσφαιριστές στους Θερινούς Ολυμπιακούς Αγώνες 1996
Καλαθοσφαιριστές Ευρωμπάσκετ 1987
Καλαθοσφαιριστές Ευρωμπάσκετ 1989
Καλαθοσφαιριστές Ευρωμπάσκετ 1995
Ολυμπιονίκες της καλαθοσφαίρισης
Εισαχθέντες  στο Hall of Fame της FIBA
Εισαχθέντες στο Naismith Memorial Basketball Hall of Fame
Ζόρζε Κάρλος Φονσέκα

Ο Ζόρζε Κάρλος Φονσέκα (Jorge Carlos de Almeida Fonseca, 20 Οκτωβρίου 1950 - ) είναι πολιτικός, δικηγόρος και πανεπιστημιακός καθηγητής από το Πράσινο Ακρωτήριο. Διατέλεσε πρόεδρος της χώρας από το 2011 έως το 2021. Νωρίτερα χρημάτισε υπουργός Εξωτερικών από το 1991 ως το 1993. Έχοντας την υποστήριξη του Κινήματος για τη Δημοκρατία (MpD), κέρδισε τις προεδρικές εκλογές του 2011 στον δεύτερο γύρο. Ανέλαβε καθήκοντα στις 9 Σεπτεμβρίου 2011. Τον Οκτώβριο του 2016 επανεξελέγη για δεύτερη συνεχή θητεία.

Εκπαίδευση και ακαδημαϊκή καριέρα
Ο Φονσέκα πραγματοποίησε τις σπουδές του στην πρωτοβάθμια και στην δευτεροβάθμια εκπαίδευση ανάμεσα στην Πράγια και στο Μιντέλο, ενώ αργότερα έκανε ανώτερες σπουδές στη Λισαβόνα.
 Σπούδασε Νομικά και έχει τίτλο Μάστερ στις νομικές επιστήμες από το πανεπιστήμιο της Λισαβόνας.

Στη Νομική Σχολή του πανεπιστημίου της Λισαβόνας ανέλαβε βοηθός καθηγητής από το 1982 ως το 1990, επισκέπτης καθηγητής του Ποινικού Δικαίου στο Ινστιτούτο Ιατροδικαστικής στη Λισαβόνα το 1987 και έπειτα περιφερειακός διευθυντής και επισκέπτης καθηγητής Νομικής και Δημόσιας Διοίκησης στο πανεπιστήμιο της Ανατολικής Ασίας με έδρα το Μακάου από το 1989 ως το 1990.

Σήμερα είναι επίκουρος καθηγητής και επικεφαλής της επιτροπής του Ινστιτούτου Νομικών και Κοινωνικών Επιστημών του Πρασίνου Ακρωτηρίου.

Πολιτική καριέρα 

Υπήρξε γενικός διευθυντής για την μετανάστευση στο Πράσινο Ακρωτήριο από το 1975 ως το 1977 και έπειτα γενικός γραμματέας του Υπουργείου Εξωτερικών από το 1977 ως το 1979.

Την περίοδο από το 1991 ως το 1993 υπηρέτησε ως υπουργός εξωτερικών στην πρώτη κυβέρνηση της Δεύτερης Δημοκρατίας και κατήλθε υποψήφιος στις προεδρικές εκλογές του 2001, τις οποίες κέρδισε ο Πέδρο Πίρες . Ήταν ξανά υποψήφιος στις εκλογές που διενεργήθηκαν στις 7 Αυγούστου 2011,  υποστηριζόμενος αυτή τη φορά από το MpD, και αναδείχθηκε νικητής με ποσοστό 38% των ψήφων από τον πρώτο γύρο. Νίκησε τον υποψήφιο του Αφρικανικού Κόμματος για την Ανεξαρτησία του Πρασίνου Ακρωτηρίου  (PAICV), Μανουέλ Ινοσένσιο Σούζα και ορκίστηκε ο 4ος Πρόεδρος στην ιστορία της ανεξάρτητης χώρας στις 9 Σεπτεμβρίου 2011.

Ο Φονσέκα επανεξελέγη για άλλη μία θητεία κερδίζοντας τις προεδρικές εκλογές που διεξήχθησαν τον Οκτώβριο του 2016, με ποσοστό 74% από τον πρώτο γύρο.

Στην προεδρία τον διαδέχθηκε ο Ζοζέ Μαρία Νέβες.

Έργα και βραβεία 
Ο Φονσέκα είναι ο ιδρυτής και πρόεδρος της Διοικούσας Επιτροπής του ιδρύματος “Direito e Justiça” , εκδότης και διευθυντής του περιοδικού “Direito e Cidadania”,  συνεργάτης του περιοδικού “Revista Portuguesa de Ciência Criminal” και μέλος του εκδοτικού επιτελείου της επιθεώρησης “Revista de Economia e Direito” του Αυτόνομου Πανεπιστημίου της Λισαβόνας. 

Συνέγραψε πολλά βιβλία και περισσότερα από 50 επιστημονικά έργα με θέμα το δίκαιο. Έχει επίσης εκδόσει δύο ποιητικά έργα.

Βραβεύτηκε πολλές φορές με κρατικά βραβεία και έχει τον τίτλο του Αγωνιστή για την Ελευθερία της Χώρας.

Παραπομπές

Πρόεδροι του Πρασίνου Ακρωτηρίου
Τορόντο Ελλάς

Η Ελλάς Τορόντο (Toronto Hellas F.C. - THFC) είναι επαγγελματικός ποδοσφαιρικός σύλλογος που υπήρχε κατά τις δεκαετίες 1960 και 1970 συμμετέχοντας στο Εθνικό Πρωτάθλημα Καναδά (National Soccer League). Σήμερα με το ίδιο όνομα υπάρχει ερασιτεχνικός ελληνοκαναδικός ποδοσφαιρικός σύλλογος ο οποίος ιδρύθηκε το 2009.

Ιστορία 

Από τα διαθέσιμα στοιχεία είναι γνωστό ότι μετείχε για οκτώ σεζόν: 1965 ως 1972. Μάλιστα, δυο φορές το 1966 και το 1967 τερμάτισε στην 3η θέση.

Το 1973 στο καναδικό επαγγελματικό πρωτάθλημα (National Soccer League) εμφανίστηκε η ομάδα Όμηρος (Homer), η οποία πήρε τη θέση των ελληνικών συλλόγων "Ελλάς Τορόντο" και Απόλλων Χάμιλτον (Hamilton Apollo). To 1976 τον Όμηρο αντικατέστησε ο Πανελλήνιος Τορόντο.

Αγωνιστική πορεία

Η αγωνιστική παρουσία της "Ελλάς Τορόντο" τις χρονιές που μετείχε στη CNSL έχει ως εξής:

1965 (CNSL): 8η θέση/12 ομ., 17 β. (7ν.-3ισ.-11ήτ.), 36-58.
1966 (CNSL): 3η θέση/8 ομ., 32 β. (13-6-2), 42-22.
1967 (CNSL): 3η θέση/12 ομ., 27 β. (13-1-7), 49-38.
1968 (CNSL): δεν είναι γνωστή η κατάταξη.
1969 (CNSL): δεν είναι γνωστη η κατάταξη.
1970 (CNSL-Senior Division): 6η θέση/14 ομ., 31 β. (13-5-8), 49-36. 
1971 (CNSL-Senior Division): 10η θέση/14 ομ., 23 β. (10-3-3), 36-41.
1972 (CNSL-Senior Division): 15η θέση/15 ομ., 6 β. (2-2-24), 25-122.

Πηγές 

Επίσημη Ιστοσελίδα Toronto Hellas FC.
Εληξε το 5ο ελληνικό τουρνουά του Σικάγου. 
RSSSF - Ποδοσφαιρικά αρχεία: "Canadian National Soccer League".

Ελληνικοί αθλητικοί σύλλογοι Καναδά
Ποδοσφαιρικές ομάδες Καναδά
Τορόντο
Futurama: Bender's Big Score

Το Futurama: Bender's Big Score (ή Bender's Big Score) είναι βραβευμένη με Annie βιντεοταινία. Είναι βασισμένη στη τηλεοπτική σειρά κινουμένων σχεδίων επιστημονικής φαντασίας Futurama. Κυκλοφόρησε στις Ηνωμένες Πολιτείες στις 27 Νοεμβρίου 2007. Το Bender's Big Score μαζί με τις τρεις επόμενες ταινίες, αποτελούν τον 5ο κύκλο του Futurama, καθώς κάθε ταινία χωρίστηκε σε τέσσερα επεισόδια, τα οποία αναμεταδώθηκαν στην τηλεόραση. Το Futurama: Bender's big score προβλήθηκε για πρώτη φορά στο Comedy Central στις 28 Μαρτίου 2008. Το σενάριο της ταινίας έγραψαν οι Κεν Κίλερ και Ντέιβιντ Κόεν, ενώ σκηνοθέτης ήταν ο Dwayne Carey-Hill.

Πλοκή 
Καθώς, το προσωπικό της Πλάνετ Εξπρές προετοιμάζεται για τα Χριστούγεννα του 3007, μια φυλή κακών απατεώνων του διαδικτύου εξαπολύει επίθεση εναντίον της Γης, αφού ανακάλυψαν ότι το μυστικό των ταξιδιών στο χρόνο βρίσκεται με τη μορφή τατουάζ στα οπίσθια του . Χρησιμοποιώντας τις ικανότητες τους ως χάκερς, παίρνουν υπό τον έλεγχό τους τον Μπέντερ και τον στέλνουν πίσω στο χρόνο για να κλέψει όλους τους θησαυρούς της Αρχαίας Γης.

Ηθοποιοί

Κυκλοφορία

Κριτικές
Η ταινία κρατά μια 100% "Πιστοποιημένη Φρέσκια" βαθμολογία στην ιστοσελίδα Rotten Tomatoes και ένα 82% όταν προβλήθηκε στα μέλη της κοινότητας RT. Κέρδισε το Βραβείο Annie ως η Καλύτερη Παραγωγή Οικιακής Ψυχαγωγίας.  Ακόμη, έχει λάβει "A" βαθμολογία από την ιστοσελίδα UGO. Ο Dan Iverson του IGN έδωσε στην ταινία σκορ 8 στα 10, δηλώνοντας ότι "είναι εύκολο να προτείνεις το Bender's Big Score στους θαυμαστές της σειράς αλλά και σε καινούριους θεατές".

Πωλήσεις
Την πρώτη εβδομάδα, το DVD πούλησε 222,036 αντίτυπα και εισέπραξε $3,994,428. Μέχρι και τις 24 Ιουλίου 2008 το www.the-numbers.com δηλώνει ότι οι πωλήσεις του DVD φτάνουν τις 920,023, ενώ η ταινία εισέπραξε συνολικά $16,662,212.

Παραπομπές 

Ταινίες κινουμένων σχεδίων
Αμερικανικές ταινίες
Ταινίες του 2007
Αγγλόφωνες ταινίες
Ταινίες με ταξίδι στον χρόνο
Αμερικανικές κωμικές ταινίες επιστημονικής φαντασίας
Κωμικές ταινίες κινουμένων σχεδίων
Αμερικανικές χριστουγεννιάτικες ταινίες
Ταινίες τοποθετημένες στο 2000
Κραναία Αθηνά

Η Κραναία Αθηνά είναι αρχαίος ναός στην Ελάτεια, στις πλαγιές του βουνού Καλίδρομος στη σημερινή Φθιώτιδα. Στην αρχαία εποχή ήταν μέρος λατρείας των Λοκρών, προς τιμή της θεάς Αθηνάς, κόρης του Δία. Χτίστηκε ο ναός αμέσως μετά από τον κατακλυσμό, γνωστό ως κατακλυσμό του Δευκαλίωνα. Είναι δωρικού ρυθμού. Ερείπια σώζονται μέχρι σήμερα. Αναφέρει ο αρχαίος περιηγητής Παυσανίας στα Φωκικά, πως στο ναό υπηρετούσαν μόνο νεαρά αγόρια μέχρι την εφηβεία τους. Προς τιμή της Κραναίας Αθηνάς οι αρχαίοι κάτοικοι είχαν κόψει και νόμισμα της πόλης, που εικονίζει την Αθηνά με κράνος (Νομισματικό Μουσείο Αθηνών).

Εξωτερικοί Σύνδεσμοι
Αρχαιολογικό Μουσείο Χαιρώνειας

Ναοί της Αθηνάς
Αρχαίοι ελληνικοί ναοί
Άρης Σερβετάλης

Ο Άρης Σερβετάλης (Κουκάκι, 21 Δεκεμβρίου 1976) είναι Έλληνας ηθοποιός του θεάτρου και της τηλεόρασης.

Βιογραφία 
Η καταγωγή του είναι από την Απείρανθο Νάξου. Μετά την αποφοίτησή του από το Λύκειο Κουκακίου ξεκίνησε να εργάζεται σε μια αποθήκη ηλεκτρικών ειδών. Με την προτροπή μιας φίλης του έδωσε τις εξετάσεις του Υπουργείου Πολιτισμού και γράφτηκε στη Δραματική Σχολή Φωτιάδη.

Εργογραφία 
Αρχικά έλαβε μέρος σε θεατρικές παραστάσεις, όπως το «Ουπς» του Γιάννη Κακλέα. Στο ευρύ κοινό έγινε γνωστός με την συμμετοχή του στη δημοφιλή κωμική σειρά του Mega "Είσαι το ταίρι μου", υποδυόμενος έναν εκκεντρικό και ασυμβίβαστο νεαρό, το Λάζαρο. Ένα χρόνο μετά συμμετείχε σε μια επίσης επιτυχημένη σειρά του ίδιου καναλιού, κοινωνική αυτή τη φορά, με τίτλο "Κλείσε τα μάτια". Πρωταγωνίστησε επίσης κατά την περίοδο 2006 - 2008 στη σειρά "Singles" (Κύκλοι: 2, 2 ½, 3), ενσαρκώνοντας το ρομαντικό και ευαίσθητο Φώτη.

Στο θέατρο "Πρόζα" έλαβε μέρος στην παράσταση "Μια Ιστορία στο Ζωολογικό Κήπο" του συγγραφέα Έντουαρντ Άλμπι, καθώς και σε δύο παραστάσεις του Δημήτρη Παπαϊωάννου με τίτλους "2" και "ΜΗΔΕΙΑ".

Tο 2018 πρωταγωνίστησε στην ταινία The Waiter και κέρδισε το βραβείο Α' Ανδρικού ρόλου στα Βραβεία Ελληνικής Ακαδημίας Κινηματογράφου.  Το 2020 είχε τον πρωταγωνιστικό ρολο στην ταινία Μήλα και το 2021 στην ταινία Ο Άνθρωπος του Θεού σε σενάριο και σκηνοθεσία Γέλενα Πόποβιτς ως ο Άγιος Νεκτάριος Αιγίνης και αφηγείται τη ζωή του Aγίου μετά την εκθρόνισή του από επίσκοπος Πενταπόλεως.

Φιλμογραφία

Παραπομπές

Εξωτερικοί σύνδεσμοι 
 Επίσημο FanClub
 Ιστοσελίδα στο IMDb.
 Ιστοσελίδα στο cine.gr

Έλληνες άνδρες ηθοποιοί κινηματογράφου
Έλληνες άνδρες ηθοποιοί τηλεόρασης
Έλληνες άνδρες ηθοποιοί θεάτρου
Έλληνες άνδρες ηθοποιοί φωνής